JARACAL • View topic - Hoe slag jy jou bok?
Hoe slag jy jou bok?
Post subject: Hoe slag jy jou bok?
Ek hoop ek het dit nou onder die regte afdeling.
Ek het die laaste 2 naweke so bietjie ge-eksperimenteer met die gewone metode van hand die bok op en maak eers sy pens vel oop en dan die borsbeen.
Nadat die slagter met my springbok se borsbeen gesukkel het en ek hom toe moes help en nogsteeds die maag raak sny het ek aan alternatiewe begin kyk.
Nou 'n blesbok se borsbeen is seker nie die hardste nie, maar hierdie het vir my gewerk:
Gebruik die guthook en maak oop van waar die borsbeen begin en dan vorentoe na die keel, terwyl die bok nog lê.
Vat dan 'n stewige en skerp mes en steek deur die kraakbeen gedeelte van die borsbeen (naby die pens), sny dan nou versigtig die borsbeen oop in die rigting van die nek.
So nou het jy 'n moeilike stukkie werk begin waar jy nog binne veilige afstand van die pens is.
Nou kan jy die bok hang of nogsteeds op sy sy laat lê.
Vat nou weer die guthook en maak die vel en pens oop na agter, as die bok hang dan kom die maag nou mooi uit en jy kan verder versigtig te werk gaan en als kom mooi uit. Anders terwyl hy lê, kan jy die keel heeltemal oop maak en die gorrel los sny en van daar af agtertoe werk, als kom net so mooi maklik uit.
Post subject: Re: Hoe slag jy jou bok?
Posted: Mon Jul 07, 2014 4:46 pm
Ek het by iemand anders ook gehoor dai hy saag eers die borsbeen deur voor hy die pens gedeelte oopmaak.
Dan het ek ook by 'n PH 'n oulike en maklike trick geleer. Hy maak die maag oop. dan haal hy slegs die maag uit hy draai die maag 'n vol draai antikloksgewys en sny dan die maag af waar die sluk derm in die maag in kom. Dan haal hy die res van die hartslag uit.
EK persoonlik hang die bok en maak van die maag af bo af oop en laat die persoon wat saam my is die maag vang.
ek self is nie 'n wafferse slagter nie. Leer waar ek kan. Het noudiedag gesien 'n slagter gebriuk 'n snoeiskêr om borsbeen oop te sny. Daai skêr sny maklik deur daai been.
'n Ander tegniek on die pens by die borsbeen weg te hou is om die bok aan die kop op te hang en vanaf die kop na onder te slag. Op die manier lê die pens onder die borsbeen en is daar plek om borsbeen maklikker by te kom sonder om pens te beskadig.
Die Amerikaners slag so. Hang die bok by sy kop kant op.
Hierdie werk vir my op die plaas by 'n slagplek-veld slag is ander storie.
Ek sny vel oop van binne maw penshak/guthook, maar nie die pens, van bo tot onder by die ken.
Sny die anus ook oop.
Dan saag ek die bors been heeltemal oop met 'n tuin saag. Snoeisker sal ook lekker werk op die kleiner bokke.
Dan saag ek deur die bekken.
Dan met die penshak sny ek van bo na onder en laat alles uitval. Veral versigtig vir die dunderms en keer dat die lewer skeer. Hou ook die blaas dop. Sny die dikderm af en knoop.
Verwyder die blaas en dikderm na agter.
Ek los die vel aan.
Joined: Thu Feb 06, 2014 3:56 pm
Weihrauch HW100 T & S, altwee 4.5mm
Air Arms S500 5.5mm
Sako Vixen .222 Rem
Sauer 200 .30-06 Spr
Sabatti CTS 12ga
Perazzi Grand Italia 12ga
He that dies with the most toys, wins...
Genade ma daai perd slag gevaarlik. Daai boude is klaar ge tenderize, hahaha, ma sy pens uithaal metode is goed!
Ek slag eers klaar, dan haal ek pens uit. As ek kla geslag het, sny ek die gorrel los tot in die kuiltjie, saag die dorsbeen tot net voor daai stukkie kraakbeen, en dan maak ek pens oop. As een man die pens hou dat hy nie val nie is dit maklik. Soos die pens sak sny jy los teen die rugstring tot by die mantelvlies, sny die mantel teen die ribbes af en laat sak met hartsalg en al uit.
Dis maar soos my pa my geleer het.
as die skoot klap, haal ek pens uit. punt. (nou nie eland nie, amar selfs gemsbok, as ek kan, moet pens uit)
trek die sluk derm uit. moet hom asb nie afsny nie. (klein wild)hy bemors bok.
hang bok, trek vel af, borsbeen, en boude oop.
haal hartslag uit.
Posted: Thu Apr 02, 2015 12:34 pm
bors been heeltemal oop met 'n tuin saag
Ek gebruik 'n "snoei saag". Hy vou oop soos n knipmes.
Ek haal die pens uit as die bok op sy sy lê, dan stoei jy nie met gravitasie nie.
Iewers het ek gelees jy haal die pens makliker uit as die bok op sy linker of regter sy lê. Kan nie nie onthou nie.
Laat die bok op sy rug lê, sny die keel af, sny dan van borskas oop tot agter en haal die pens met slukderm uit. Dan is daar geen gemors binne in die karkas nie. Jy kan ook met n skerp punt mes al om die anus los sny dan trek jy die poepstring ook uit sonder om te mors.
Die videos is redelik goed, maar eks sou miskien nie die tip-roast snitte maak nie, en die boude bewerk vir biltong.
Sou graag 'n Suid-Afrikaanse video wou sien as iemand een het.
Posted: Fri Apr 10, 2015 12:08 pm
Hang die bok 'n slag aan die voorbene op. Sny dan van die maag na die poepol en dan val alles wat moet uitkom mooi uit. Draai dan die bok om en hang aan die agterbene en slag die vel af soos normaal. In die veld sal ek soek vir 'n boom met 'n mikstok en dan haak ek die bok se horings daarin (dit is nou vir bokke tot en met Blesbok grootte).
Hier is so paar video ook
Nice, dis presies waarna ek gesoek het
Joined: Thu Jul 02, 2015 10:58 pm
Ek het so n paar jaar terug n groot Blouwildebees in die Hoedspruit area gaan jag. Die PH het die bees aan sy voorbene opgehang en ek moet bieg, die vel kom baie makliker af op die manier. Die binnegoed kom maklik uit met geen gemors op die vleis nie.
Ruger M77 7x57, Mauzer 10.75x68
Posted: Fri Jul 03, 2015 8:23 am
Ek het dit die eerste keur by Wilton gesien, en vir my werk dit baie goed!
1. Hang die bok op aan sy kop was hom af met n borsel en water
2. Maak oop en haal pens en hartslag uit (Daar is heeltyd water wat op die vloer loop wat die bloed en alles weg spoel)
3. Laat sak en hak hom nou soos ons ma gewoond is en slag die vel af
Moet se die karkas is mooi skoon en as jy jou storie ken is jy nou klaar.
Nou so vinnig opgetel. in so 45min is daai bok baie netjies opgesny en verwerk. Nou die mince en wors dan pak daai man op. Daai is verseker paar jaar se ondervinding
Sal graag 'n video hiervan wil sien. As iemand so iets het, plaas bietjie hier dat ons kan sien.